pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลดล็อคกฎหมาย ไม้มีค่าในที่ดินกรรมสิทธิ์ตัดได้
วันอังคารที่ 14 สิงหาคม 2561
ปลดล็อคกฎหมาย ไม้มีค่าในที่ดินกรรมสิทธิ์ตัดได้
รัฐบาลปลดล็อกกฎหมายให้ประชาชนใช้ประโยชน์จากต้นไม้มีค่าในที่ดินของตน เช่น ตัด โค่น ขุด หรือนําออกจากพื้นที่ได้โดยไม่ต้องทําเรื่องขออนุญาต เพื่อประชาชนมีแหล่งรายได้เพิ่มขึ้นควบคู่ไปกับการเพิ่มพื้นที่ป่าธรรมชาติให้มากขึ้น
อังคารที่ 14 ส.ค.61
ปลดล็อคกฎหมาย ไม้มีค่าในที่ดินกรรมสิทธิ์ตัดได้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปลดล็อกกฎหมายให้ประชาชนใช้ประโยชน์จากต้นไม้มีค่าในที่ดินของตน เช่น ตัด โค่น ขุด หรือนําออกจากพื้นที่ได้โดยไม่ต้องทําเรื่องขออนุญาต เพื่อประชาชนมีแหล่งรายได้เพิ่มขึ้นควบคู่ไปกับการเพิ่มพื้นที่ป่าธรรมชาติให้มากขึ้น เนื่องจากที่ผ่านมาต้นไม้มีค่า เช่น ไม้สัก ไม้ยาง ไม้พะยูง ได้รับความคุ้มครองตาม พ.ร.บ.ป่าไม้ ปี 2484 ที่กําหนดให้เป็นไม้หวงห้าม หากต้องการตัด ฟัน โค่น ขุด หรือนําออกจากพื้นที่จะต้องขออนุญาตต่อเจ้าหน้าที่ก่อน จึงทําให้ประชาชนเสียโอกาสใช้ประโยชน์จากต้นไม้มีค่าไป ทั้งนี้ การแก้ไขกฎหมายดังกล่าวยังสอดคล้องกับหลักเกณฑ์ที่รัฐบาลกําหนดให้ใช้ต้นไม้มีค่าเป็นหลักประกันทางธุรกิจได้ อย่างไรก็ตาม จะต้องรอให้กฎหมายมีผลบังคับใช้หลังประกาศในราชกิจจานุเบกษาต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“อุตตม”ลงพื้นที่สระแก้วพบผู้ประกอบการเอสเอ็มอี ตามโครงการคลีนิกเอสเอ็มอีสัญจรแนวประชารัฐ เผยพร้อมเดินหน้าตั้งนิคมอุตสาหกรรมแห่งแรกในสระแก้ว
วันพุธที่ 28 มิถุนายน 2560
“อุตตม”ลงพื้นที่สระแก้วพบผู้ประกอบการเอสเอ็มอี ตามโครงการคลีนิกเอสเอ็มอีสัญจรแนวประชารัฐ เผยพร้อมเดินหน้าตั้งนิคมอุตสาหกรรมแห่งแรกในสระแก้ว
“อุตตม”ลงพื้นที่สระแก้วพบผู้ประกอบการเอสเอ็มอี ตามโครงการคลีนิกเอสเอ็มอีสัญจรแนวประชารัฐ เผยพร้อมเดินหน้าตั้งนิคมอุตสาหกรรมแห่งแรกในสระแก้ว
นายอุตตม สาวนายน รัฐมนตรีว่าการกระทรวงอุตสาหกรรม เปิดเผยว่า การจัดคลินิกเอสเอ็มอีสัญจรแนวประชารัฐครั้งนี้เป็นครั้งที่4 ตามนโยบายรัฐบาล ที่กระทรวงอุตสาหกรรมมุ่งเน้นขับเคลื่อนเศรษฐกิจตามนโยบายอุตสาหกรรม4.0 ด้วยการปรับโครงสร้างเศรษฐกิจอุตสาหกรรมจากการเพิ่มมูลค่า เป็นการสร้างมูลค่าและสร้างความเข้มแข็งจากภายในด้วยการเร่งพัฒนาเอสเอ็มอีและเศรษฐกิจท้องถิ่นให้เข้มแข็ง โดยการลงพื้นที่ครั้งนี้ มีเป้าหมายที่จังหวัดสระแก้ว จังหวัดใกล้เคียง ได้แก่ จังหวัดนครนายก ปราจีนบุรี จันทบุรี และตราด ซึ่งเป็นกลุ่มจังหวัดภาคกลางตอนกลางและภาคตะวันออกที่มีมูลค่าทางอุตสาหกรรมสูงเป็นลําดับต้นๆของประเทศ ทั้งนี้ มูลค่าการค้าชายแดนไทยได้ดุลการค้าจากการค้าขายจากกัมพูชาปีละมากกว่า 4 หมื่นล้านบาท โดยระหว่างเดือนตุลาคม-มีนาคม2560 ไทยได้ดุลการค้าจํานวน18,969,731,720 บาท(ข้อมูลจากด่านศุลกากรอรัญประเทศ) ทั้งนี้ สินค้านําเข้า-ส่งออกที่สําคัญของจุดผ่านแดน10 อันดับ ประกอบด้วย ส่งออก-เครื่องยนต์รถจักรยานยนต์ รถยนต์ อะไหล่รถจักรยานยนต์ เครื่องนวดเกี่ยวข้าว เครื่องดื่มชนิดไม่อัดลม รถแทรคเตอร์ ปูนซีเมนต์ พลาสติก เครื่องยนต์ดีเซล รถไถนาเดินตามและอื่นๆรวมมูลค่ากว่า 27 ล้านบาท และสินค้านําเข้า- มันสําปะหลัง ส่วนประอบมอเตอร์อลูมิเนียม ไอโซแท้งค์ เศษทองแดง อาหารสุนัข เศษอลูมิเนียม มอเตอร์กระแสตรงขนาดเล็ก เสื้อผ้าเก่าใช้แล้ว ชิ้นส่วนประกอบฮาร์ดดิสต์ทําจากโลหะ สายไฟพร้อมขั้วต่อ รวมมูลค่ากว่า 8.ล้านบาท
“ ผมเชื่อว่าอัตราการเติบโตการค้าระหว่างไทย-กัมพูชายังเป็นไปในทิศทางที่ดีต่อเนื่อง ซึ่งกระทรวงอุตสาหกรรมได้เร่งรัดพัฒนาศักยภาพของเขตเศรษฐกิจชายแดยจังหวัดสระแก้วให้สามารถแข่งขันได้ในระดับภูมิภาค สามารถดึงดูดธุรกิจการค้า การท่องเที่ยวและอุตสาหกรรมให้เจริญเติบโตได้ โดยการสนับสนุนให้เอกชนทําธุรกิจการค้า และการลงทุนระหว่างสองประเทศมากขึ้น” นายอุตตม กล่าวทิ้งท้าย
รัฐบาลไทย-ข่าวทำเนียบรัฐบาล-รมว.ยุติธรรม เปิดตัวคู่มือสำหรับผู้สอนเรื่องการให้บริการชุมชน สำหรับผู้ใช้เสพติดฯ ของ UNODP
วันพุธที่ 30 พฤศจิกายน 2559
รมว.ยุติธรรม เปิดตัวคู่มือสําหรับผู้สอนเรื่องการให้บริการชุมชน สําหรับผู้ใช้เสพติดฯ ของ UNODP
พิธีเปิดตัวหนังสือ "คู่มือสําหรับผู้สอนเรื่องการให้บริการชุมชน สําหรับผู้ใช้ยาเสพติดในภูมิภาคเอเชียตะวันออกเฉียงใต้"
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
เป็นประธานในพิธีเปิดตัวหนังสือ "คู่มือสําหรับผู้สอนเรื่องการให้บริการชุมชน
สําหรับผู้ใช้ยาเสพติดในภูมิภาคเอเชียตะวันออกเฉียงใต้"
โดยคู่มือดังกล่าวสํานักงานป้องกันยาเสพติดและปราบปรามอาชญากรรมแห่งสหประชาชาติ
(United Nations Office on Drug and Crime : UNODC) จัดทําขึ้นเพื่อเสริมสร้างประสิทธิภาพ
การดูแลผู้ใช้ยาเสพติดของผู้ปฏิบัติงานระดับชุมชน และสนับสนุนภาครัฐในการขยายการดูแลรักษา
โดยชุมชนให้เป็นทางเลือกในการดูแลผู้ใช้ยาเสพติดในการคุมขัง รวมถึงส่งเสริมการดําเนินนโยบาย
เกี่ยวกับยาเสพติดโดยใช้ระบบการสาธารณสุขเป็นศูนย์การในการแก้ไข
โดยมี พลเอก นิวัตร มีนะโยธิน ผู้ช่วยรัฐมนตรีประจํากระทรวงยุติธรรม
Mr.Jeremy Douglas ผู้แทนประจําภูมิภาคเอเชียตะวันออกเฉียงใต้และแปซิฟิก สํานักงาน UNODP
พร้อมด้วยผู้แทนจากกลุ่มประเทศสมาชิกอาเซียน ตลอดจนผู้แทนหน่วยงานองค์ระหว่างประเทศ เข้าร่วมฯ
ณ ห้องบอลรูม ชั้น ๙ โรงแรมโนโวเทล กรุงเทพ เพลินจิต สุขุมวิท
รัฐบาลไทย-ข่าวทำเนียบรัฐบาล-นายกรัฐมนตรีระบุรัฐบาลทำทุกอย่างเพื่อขับเคลื่อนผลิตภัณฑ์มวลรวมในประเทศ ปี พ.ศ. 2560 ให้เติบโตตามเป้าหมาย ขอความร่วมมือทุกภาคส่วนช่วยกันสร้างความเชื่อมั่น
วันพุธที่ 22 กุมภาพันธ์ 2560
นายกรัฐมนตรีระบุรัฐบาลทําทุกอย่างเพื่อขับเคลื่อนผลิตภัณฑ์มวลรวมในประเทศ ปี พ.ศ. 2560 ให้เติบโตตามเป้าหมาย ขอความร่วมมือทุกภาคส่วนช่วยกันสร้างความเชื่อมั่น
นายกรัฐมนตรีระบุรัฐบาลทําทุกอย่างเพื่อขับเคลื่อนผลิตภัณฑ์มวลรวมในประเทศ ปี พ.ศ. 2560 ให้เติบโตตามเป้าหมาย ขอความร่วมมือทุกภาคส่วนช่วยกันสร้างความเชื่อมั่น
วันนี้ (21 กุมภาพันธ์ 2560) เวลา 15.35 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึง ความมั่นใจต่อ GDPหรือผลิตภัณฑ์มวลรวมในประเทศ ปี พ.ศ. 2560 ที่คาดว่าจะขยายตัวเพิ่มขึ้นร้อยละ 3.0 – 4.0 ว่า ถือว่าเป็นสิ่งที่ดี ซึ่งรัฐบาลพยายามทําทุกอย่างทั้งขับเคลื่อนเศรษฐกิจฐานราก เอสเอ็มอี ลดหนี้ประชาชน แก้ไขหนี้นอกระบบ การเร่งพัฒนาเขตเศรษฐกิจพิเศษ รวมถึงการลงทุนขั้นโครงสร้างพื้นฐาน และการลงทุนภาครัฐ จึงขอให้ช่วยกันเสริมสร้างความมั่นใจ เพราะถ้าไม่มีความมั่นใจเศรษฐกิจก็ไม่เติบโต เช่นเดียวกับการทํางานของตัวเองที่ต้องคอยสร้างความมั่นใจ เตือนตัวเองอยู่เสมอว่าต้องทําให้สําเร็จ และมีหน้าที่ยิ่งใหญ่ที่ทําเพื่อประชาชน และเพื่อประเทศชาติ ถ้าหากไม่ได้คิด ไม่ช่วยกันสร้างความเชื่อมั่นทุกอย่างก็ไม่สําเร็จ
---------------------------------------------
รัฐบาลไทย-ข่าวทำเนียบรัฐบาล-วิถีชีวิตใหม่ (New normal) ภายในบ้าน มีอะไรบ้าง ??
วันเสาร์ที่ 13 มิถุนายน 2563
วิถีชีวิตใหม่ (New normal) ภายในบ้าน มีอะไรบ้าง ??
มีแนวทางอย่างไรบ้างนะ
วิธีชีวิตใหม่ภายในบ้าน มีแนวทางดังนี้
รัฐบาลไทย-ข่าวทำเนียบรัฐบาล-นายกรัฐมนตรีวางพานพุ่มดอกไม้ วันพระบาทสมเด็จ พระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
วันจันทร์ที่ 6 เมษายน 2563
นายกรัฐมนตรีวางพานพุ่มดอกไม้ วันพระบาทสมเด็จ พระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
นายกรัฐมนตรีวางพานพุ่มดอกไม้ วันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
วันนี้ (6 เม.ย.63) เวลา 16.15 น. ณ บริเวณปฐมบรมราชานุสรณ์ สะพานพระพุทธยอดฟ้า กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม วางพานพุ่มดอกไม้วันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์
เมื่อนายกรัฐมนตรีเดินทางถึง ได้ถวายความเคารพ ก่อนวางพานพุ่มดอกไม้ถวายราชสักการะปฐมบรมราชานุสรณ์ จํานวน 2 พาน ในนามนายกรัฐมนตรีและคณะรัฐมนตรี แล้วนายกรัฐมนตรีถวายความเคารพ เป็นอันเสร็จพิธี
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“บิ๊กอู๋” เปิดศูนย์แรกรับฯ จ.มุกดาหาร อบรมต่างด้าวก่อนทำงานในไทย
วันพุธที่ 4 เมษายน 2561
“บิ๊กอู๋” เปิดศูนย์แรกรับฯ จ.มุกดาหาร อบรมต่างด้าวก่อนทํางานในไทย
รมว.แรงงาน ไทย และ สปป.ลาว ร่วมเปิดศูนย์แรกรับเข้าทํางานและสิ้นสุดการจ้าง จ.มุกดาหาร อํานวยความสะดวกแรงงานที่เข้ามาทํางานในประเทศไทย สร้างประโยชน์แก่นายจ้างและแรงงานต่างด้าว ที่เป็นไปตามมาตรฐานสากล
เมื่อวันที่ 4 เม.ย. 61 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธาน
ในพิธีเปิด “ศูนย์แรกรับเข้าทํางานและสิ้นสุดการจ้าง” จังหวัดมุกดาหาร โดยมี ดร.คําแพง ไซสมแพง รัฐมนตรีว่าการกระทรวงแรงงานและสวัสดิการสังคม แห่งสาธารณรัฐประชาธิปไตยประชาชนลาวและคณะ นายวิวัฒน์ ตังหงส์ รองปลัดกระทรวงแรงงาน นายอนุรักษ์ ทศรัตน์ อธิบดีกรมการจัดหางาน ร่วมเป็นเกียรติในครั้งนี้ด้วย โดยรัฐมนตรีว่าการกระทรวงแรงงาน กล่าวว่า รัฐบาลให้ความสําคัญกับแรงงานต่างด้าวที่เข้ามาทํางานในประเทศไทย ซึ่งคณะรัฐมนตรีได้เห็นชอบเมื่อ 26 ก.ค.59 ให้จัดตั้งศูนย์แรกรับเข้าทํางานและสิ้นสุดการจ้างใน 3 จังหวัดแรก คือ ตาก สระแก้ว และหนองคาย สําหรับมุกดาหารเป็นจังหวัดที่ 4 เพื่อให้เป็นสถานที่อบรมแรงงานต่างด้าวที่เข้ามาทํางานในประเทศไทยก่อนไปทํางานกับนายจ้าง
พล.ต.อ.อดุลย์ฯ กล่าวต่อว่า ศูนย์แรกรับเข้าทํางานและสิ้นสุดการจ้างเป็นสถานที่ตรวจสอบคัดกรองแรงงานก่อนอนุญาตให้เดินทางเข้ามาทํางานในประเทศไทย ป้องกันปัญหาการค้ามนุษย์ อบรมแรงงานต่างด้าวที่นําเข้าตามระบบ MOU เกี่ยวกับการทํางานและการใช้ชีวิตอยู่ในประเทศไทย เป็นศูนย์พักรอแรงงานต่างด้าวเดินทางมากรณีนายจ้างมารับเพื่อเดินทางไปทํางานและกลับประเทศกรณีสิ้นสุดการจ้าง รวมทั้งเป็นศูนย์ประสานงานระหว่างนายจ้างและแรงงานต่างด้าว และเป็นสถานที่ออกใบอนุญาตทํางาน (E-Work Permit) อีกด้วย
ทั้งนี้ ปัจจุบันมีแรงงานจาก สปป.ลาว จํานวนมากที่อยู่ในเมืองสะหวันนะเขตและเมื่อเดินทางเข้ามาทํางานในประเทศไทยจะต้องเดินทางผ่านด่านจังหวัดหนองคาย (สะพานมิตรภาพไทย - ลาว – นครหลวงเวียงจันทร์) เพียงด่านเดียว จึงอาจไม่ได้รับความสะดวกในการเดินทางไปด่านจังหวัดหนองคาย กระทรวงแรงงาน โดยกรมการจัดหางานจึงได้เพิ่มศูนย์แรกรับเข้าทํางานและสิ้นสุดการจ้าง จังหวัดมุกดาหารอีก 1 แห่ง เพื่ออํานวยความสะดวกแก่พี่น้องแรงงานลาวที่จะเดินทางเข้ามาทํางานในประเทศไทย รวมถึงนายจ้างและสถานประกอบการที่จ้างแรงงานต่างด้าวให้เกิดประโยชน์สร้างความเชื่อมั่นในการจ้างงานแรงงานต่างด้าวในประเทศตามมาตรฐานสากล
--------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
4 เมษายน 2561
รัฐบาลไทย-ข่าวทำเนียบรัฐบาล-“ไม้มีค่าตัดได้” กฎหมายที่หลายคนรอคอย!
วันพฤหัสบดีที่ 9 สิงหาคม 2561
“ไม้มีค่าตัดได้” กฎหมายที่หลายคนรอคอย!
--
ก่อนหน้านี้คณะรัฐมนตรีได้เห็นชอบร่างกฎหมายอนุญาตให้ประชาชนสามารถใช้ต้นไม้ยืนต้นมีค่าเป็นหลักประกันทางธุรกิจได้ เช่น ไม้สัก ไม้พะยูง ชิงชัน แดง เต็ง รัง ตะเคียน สะเดา นางพญาเสือโคร่ง ฯลฯ
ล่าสุด ได้อนุมัติร่างกฎหมายที่เกี่ยวข้องกัน และเป็นกฎหมายที่หลายคนรอคอยโดยเฉพาะผู้ที่ปลูกไม้หวงห้ามในที่ดินของตนแต่ไม่สามารถทําไม้เพื่อใช้ประโยชน์ได้ นั่นคือ ร่าง พ.ร.บ.ป่าไม้ (ฉบับที่...) พ.ศ. ... ซึ่งรัฐบาลตั้งใจจะปลดล็อคข้อจํากัดของ พ.ร.บ.ป่าไม้ พ.ศ. 2484
แล้ว พ.ร.บ.ป่าไม้ ปี 2484 เขาว่าอย่างไร??
มาตรา 7 ของ พ.ร.บ.ป่าไม้ ปี 2484 กําหนดให้ ไม้มีมูลค่าทางเศรษฐกิจบางชนิด ได้แก่
“ไม้สัก ไม้ยาง ไม้ชิงชัน ไม้เก็ดแดง ไม้อีเม่ง ไม้พยุงแกลบ ไม้กระพี้ ไม้แดงจีน ไม้ขะยุง ไม้ซิก ไม้กระซิก ไม้กระซิบ ไม้พะยูง ไม้หมากพลูตั๊กแตน ไม้กระพี้เขาควาย ไม้เก็ดดํา ไม้อีเฒ่า และไม้เก็ดเขาควาย”
ไม่ว่าจะขึ้นอยู่ในที่ใด ๆ ก็ตามในราชอาณาจักร ถือเป็นไม้หวงห้ามทั้งสิ้น ดังนั้น ถ้าเราจะทําไม้ (เช่น ตัด ฟัน กาน โค่น ลิดเลื่อย ผ่า ถาก ทอน ขุด ชักลาก) หรือนําไม้ออกจากพื้นที่ จะต้องทําเรื่องขออนุญาตจากเจ้าหน้าที่ก่อน ซึ่งขั้นตอนนั้นค่อนข้างยุ่งยาก ทําให้เจ้าของต้นไม้เสียโอกาสใช้ประโยชน์จากต้นไม้หรือไม่สามารถนําไปเป็นอาชีพได้
แต่วันนี้รัฐบาลแก้กฎหมายใหม่โดยกเลิกมาตรา 7 ดังกล่าว แล้วเขียนใหม่ว่า
“ไม้ทุกชนิดที่ขึ้นในที่ดินมีกรรมสิทธิ์ หรือ สิทธิครอบครองตามประมวลกฎหมายที่ดิน ไม่เป็นไม้หวงห้าม” จึงทําให้...การทําไม้โดยเฉพาะไม้มีค่าไม่ต้องทําเรื่องขออนุญาตจากเจ้าหน้าที่อีกต่อไป
ประโยชน์ที่เกิดขึ้น คืออะไร?
เมื่อกฎหมายประกาศใช้แล้ว ประชาชนสามารถปลูกต้นไม้ยืนต้นมีค่าในที่ดินของตนเอง เพื่อทําป่าเศรษฐกิจสร้างรายได้ให้ตนเอง หรือส่งออกนํารายได้เข้าประเทศ และที่สําคัญจะช่วยให้การตัดไม้ทําลายป่าตามธรรมชาติลดลงไปด้วยเพราะคนมีทางเลือกอื่น ดังนั้น ประเทศไทยจะมีพื้นที่สีเขียวเพิ่มมากขึ้น
อย่างไรก็ตาม เพื่อให้เกิดความมั่นใจว่า ไม้ยืนต้นมีค่าที่จะนําไปซื้อขายแปรรูปนั้น เป็นไม้มีค่าถูกกฎหมายที่อยู่ในที่ดินกรรมสิทธิ์จริง หลังจากกฎหมายที่แก้ไขใหม่นี้ประกาศใช้แล้ว
กรมป่าไม้จะไปกําหนดหลักเกณฑ์และวิธีการให้มีความสมบูรณ์ต่อไป
----------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนคนไทยน้อมนำแนวพระราชดำริจิตอาสาทำความดีด้วยหัวใจ ไปใช้ดำเนินชีวิตมุ่งสร้างสังคมสามัคคี มีความสุขอย่างยั่งยืน
วันเสาร์ที่ 28 กรกฎาคม 2561
นายกรัฐมนตรีเชิญชวนคนไทยน้อมนําแนวพระราชดําริจิตอาสาทําความดีด้วยหัวใจ ไปใช้ดําเนินชีวิตมุ่งสร้างสังคมสามัคคี มีความสุขอย่างยั่งยืน
นายกรัฐมนตรีเชิญชวนคนไทยน้อมนําแนวพระราชดําริจิตอาสาทําความดีด้วยหัวใจ ไปใช้ดําเนินชีวิตมุ่งสร้างสังคมสามัคคี มีความสุขอย่างยั่งยืน
วันนี้ (28 กรกฎาคม 2561) พลเอก ประยุทธ์ จันทร์โอชา นายกรัฐมนตรี เชิญชวนคนไทยน้อมนําแนวพระราชดําริจิตอาสา ทําความดี ด้วยหัวใจ ของสมเด็จพระเจ้าอยู่หัว ไปประยุกต์ใช้ในการดําเนินชีวิต เพื่อให้สังคมไทยมีความสมัครสมานสามัคคี มีความสุข และประเทศชาติมีความมั่นคงอย่างยั่งยืน
"นายกฯ เน้นย้ําว่า จิตอาสาคือ จิตแห่งการให้แก่เพื่อนมนุษย์ด้วยความเต็มใจ พร้อมจะเสียสละเวลา แรงกาย แรงสติปัญญา เพื่อสาธารณประโยชน์โดยไม่หวังผลตอบแทน และมีความสุขที่ได้ช่วยเหลือผู้อื่น ซึ่งเป็นคุณลักษณะที่สําคัญของคนไทยตั้งแต่อดีตจนถึงปัจจุบันทําให้ประเทศไทยผ่านพ้นวิกฤตต่าง ๆ มาได้ด้วยดี และเป็นปัจจัยสําคัญในการพัฒนาประเทศให้เจริญก้าวหน้า"
นอกจากนี้ นายกรัฐมนตรียังอยากให้พี่น้องประชาชนประพฤติตนตามคุณลักษณะที่พึงประสงค์ของจิตอาสาที่ดี 7 ประการ คือ 1) มีความซื่อสัตย์ เสียสละ อดทน คํานึงถึงส่วนรวม 2) มีศีลธรรม หวังดีต่อผู้อื่น รู้จักแบ่งปัน 3) มีวินัยและความรับผิดชอบ เคารพกฎหมาย 4) มีกริยา วาจา สุภาพเรียบร้อย 5) ไม่ดื่มสุราหรือใช้สารเสพติด 6) มีจิตใจเข้มแข็งและมีทัศนคติที่ดีในการทํางานเพื่อส่วนรวม 7) รักษาวัฒนธรรมประเพณีไทยอันดีงาม ผู้น้อยรู้จักการเคารพผู้ใหญ่
ทั้งนี้ นายกรัฐมนตรีกล่าวว่า สมเด็จพระเจ้าอยู่หัวทรงห่วงใยความทุกข์สุขของราษฎร และพระองค์มีพระราชปณิธานแน่วแน่ที่จะทําให้ประเทศชาติมั่นคงและประชาชนมีชีวิตความเป็นอยู่ที่ดีขึ้น ด้วยมีพระราชประสงค์ที่จะสืบสาน รักษาและต่อยอดแนวพระราชดําริต่าง ๆ ของพระบาทสมเด็จพระปรมินทรมหาภูมิพลอดุลยเดชบรมนาถพิตรในการบําบัดทุกข์บํารุงสุขแก่ราษฎรและพัฒนาประเทศให้เจริญก้าวหน้า
โดยรัฐบาลพร้อมสนองพระราชดําริทุกด้าน เพื่อให้ประชาชนเกิดความผาสุก และประเทศชาติมีความมั่นคง มั่งคั่ง อย่างยั่งยืนต่อไป
.............................
สํานักโฆษก
รัฐบาลไทย-ข่าวทำเนียบรัฐบาล-รมต.นร. นายเทวัญฯ รับเสด็จและกราบทูลถวายรายงานสมเด็จพระอริยวงศาคตญาณ สมเด็จพระสังฆราชฯ
วันพฤหัสบดีที่ 26 กันยายน 2562
รมต.นร. นายเทวัญฯ รับเสด็จและกราบทูลถวายรายงานสมเด็จพระอริยวงศาคตญาณ สมเด็จพระสังฆราชฯ
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จเป็นประธานในพิธีประทานประกาศเกียรติคุณแก่เจ้าอาวาสวัดที่ได้รับคัดเลือกเป็นอุทยานการศึกษาในวัด วัดพัฒนาตัวอย่าง และวัดพัฒนาตัวอย่างที่มีผลงานดีเด่น ประจําปี 2561
วันนี้ (26 ก.ย. 2562) เวลา 13.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฐฏชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี ผู้ว่าราชการจังหวัดนครปฐม อธิบดีผู้พิพากษาภาค 7 ผู้บัญชาการมณฑลทหารบกที่ 11 ผู้บังคับการตํารวจภูธรจังหวัดนครปฐม ผู้อํานวยการสํานักงานพระพุทธศาสนาแห่งชาติ และคณะข้าราชการ เฝ้ารับเสด็จ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จเป็นประธานในพิธีประทานประกาศเกียรติคุณแก่เจ้าอาวาสวัดที่ได้รับคัดเลือกเป็นอุทยานการศึกษาในวัด วัดพัฒนาตัวอย่าง และวัดพัฒนาตัวอย่างที่มีผลงานดีเด่น ประจําปี 2561 ณ หอประชุมพุทธมณฑล อ.พุทธมณฑล จ.นครปฐม
พิธีประทานประกาศเกียรติฯ ในวันนี้ เป็นไปตามนโยบายของสํานักงานพระพุทธศาสนาแห่งชาติ ที่จะส่งเสริมการพัฒนาวัดให้เป็นศูนย์กลางของชุมชนในทุกด้าน เป็นที่สงบจิตใจ เป็นที่พักผ่อนของชุมชนโดยการปรับปรุงสภาพวัดและการดําเนินกิจกรรมต่าง ๆ ของวัด มีแนวทางการพัฒนาวัดที่สร้างความรู้สึกแก่ชุมชนในท้องถิ่นนั้นว่าวัดเป็นของตน เกิดความรู้สึกหวงแหน รักและช่วยกันดูแลรักษา จัดสภาพวัดให้มีความพร้อม สามารถเชื่อมโยงกิจกรรมของวัดให้สอดคล้องกับสภาพเศรษฐกิจ สังคม และสิ่งแวดล้อมในปัจจุบัน โดยยึดหลัก “บวร” (บ้าน วัด โรงเรียนและราชการ) เพื่อทําให้ประชาชนเห็นคุณค่าและประโยชน์ขององค์กรพระพุทธศาสนา คือ พระสงฆ์ วัด ซึ่งเป็นแกนหลักสําคัญในการหล่อหลอม ปลูกฝัง และพัฒนาวัดตรงตามหลักของพระพุทธศาสนา 4 ประการ คือ สะอาด สงบ สว่าง สร้างความสุข
สํานักงานพระพุทธศาสนาแห่งชาติได้จัดตั้งคณะกรรมการพิจารณาหลักเกณฑ์และการคัดเลือกวัดที่จัดอุทยานการศึกษาในวัด วัดพัฒนาตัวอย่าง และวัดพัฒนาตัวอย่างที่มีผลงานดีเด่น ประจําปี 2561 ได้พิจารณาคัดเลือกวัดที่บริเวณวัดมีความสะอาด ร่มรื่น สวยงาม อาคารเสนาสนะมั่นคงเป็นระเบียบ จัดการปกครองพระภิกษุสามเณรและศิษย์วัดอย่างมีระเบียบ มีการจัดการศึกษาพระปริยัติธรรม จัดกิจกรรมเพื่อส่งเสริมคุณธรรม จริยธรรม และเอื้ออํานวยประโยชน์แก่ชุมชน เพื่อเป็นอุทยานการศึกษาในวัด วัดพัฒนาตัวอย่าง และวัดพัฒนาตัวอย่างที่มีผลงานดีเด่น แบ่งเป็น 3 ประเภท คือ 1) อุทยานการศึกษาในวัด จํานวน 45 วัด 2)วัดพัฒนาตัวอย่าง จํานวน 26 วัด 3)วัดพัฒนาตัวอย่างที่มีผลงานดีเด่น จํานวน 37 วัด
โอกาสนี้ สมเด็จพระสังฆราชทรงประทานคติธรรม โดยมีเนื้อความว่า การพัฒนาทั้งหลายต้องตั้งอยู่บนความคิดการเปลี่ยนแปลงในสิ่งที่ดีขึ้น การพัฒนาของวัดนั้นต้องผ่านกระบวนการศึกษาเรียนรู้ เห็นสภาพปัญหาอย่างเหมาะสม และต้องใช้ทรัพยากรต่างๆ ที่มีอยู่ได้อย่างเหมาะสมเช่นกัน
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มล.ปนัดดาฯ บรรยายพิเศษ เรื่อง "ความสำคัญของสถาบันพระมหากษัตริย์กับประเทศไทย"
วันอาทิตย์ที่ 4 พฤศจิกายน 2561
มล.ปนัดดาฯ บรรยายพิเศษ เรื่อง "ความสําคัญของสถาบันพระมหากษัตริย์กับประเทศไทย"
มล.ปนัดดาฯ บรรยายพิเศษ เรื่อง "ความสําคัญของสถาบันพระมหากษัตริย์กับประเทศไทย"
ในวันอาทิตย์ที่ ๔ พฤศจิกายน ๒๕๖๑ เวลา ๐๘.๐๐ น. ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม เป็นวิทยากรบรรยายพิเศษ เรื่อง "ความสําคัญของสถาบันพระมหากษัตริย์กับประเทศไทย" ให้แก่ผู้เข้ารับการฝึกอบรมตามโครงการจิตอาสาพระราชทานตามแนวพระราชดําริ หลักสูตรจิตอาสา ๙๐๔ "หลักสูตรหลักประจํา" รุ่นที่ ๒ ประจําปี ๒๕๖๑ ณ อาคารอเนกประสงค์ กองพันฝึกส่วนหลัง กองบัญชาการทหารมหาดเล็กราชวัลลภรักษาพระองค์ เขตพระราชฐานในพระองค์"วิภาวดี" เขตพญาไท
ม.ล.ปนัดดาฯ กล่าวในตอนหนึ่งของการบรรยายพิเศษ ความว่า :
"ประชาชนชาวไทยในทุกชั่วชีวิตคน กล่าวด้วยความภาคภูมิใจว่า ความเป็นพิเศษของบ้านเมืองไทยเรา อันถือเป็นหัวใจทางการปกครองและความร่มเย็นเป็นสุขของประเทศชาติมาช้านาน ปัจจัยสําคัญมาจากรากฐานทางขนบธรรมเนียมประเพณีและวัฒนธรรมอันดีงามที่เป็นเลิศแห่งความเป็นอารยะ กล่าวคือ ความซื่อสัตย์สุจริต ความอ่อนน้อมถ่อมตน และความเป็นสุภาพชน ประการสําคัญสูงสุด คือ การที่ประชาชนชาวไทยต่างมีความเคารพเทิดทูนและจงรักภักดีต่อสถาบันพระมหากษัตริย์อันถือเป็นศูนย์รวมจิตใจของคนไทยทั้งชาติมาตั้งแต่อดีต ความเสียสละขององค์พระมหากษัตริย์ในทุกรัชกาลแห่งพระบรมราชจักรีวงศ์ที่ได้ทรงปฏิบัติบําเพ็ญพระราชทานแก่พสกนิกร ทรงเป็นทั้งขวัญและกําลังใจ (Morale) และทรงเป็นแบบอย่าง (Role Model) อันดีงามแก่ปวงประชาราษฎร์ เราคนไทยทุกคนจึงต้องร่วมกันเสริมร่วมกันสร้างประเทศชาติบ้านเมืองให้มีความร่มเย็นเป็นสุข ข้าราชการร่วมกันบําบัดทุกข์บํารุงสุขปวงประชาราษฎร์ เดินตามรอยเบื้องพระยุคลบาท ตามพระราชปณิธานของสมเด็จพระเจ้าอยู่หัว"
รัฐบาลไทย-ข่าวทำเนียบรัฐบาล-​ไทย-ญี่ปุ่น พร้อมสานต่อความร่วมมือและความสัมพันธ์ระหว่างสองประเทศให้เกิดผลเป็นรูปธรรมต่อไป
วันอังคารที่ 26 พฤศจิกายน 2562
​ไทย-ญี่ปุ่น พร้อมสานต่อความร่วมมือและความสัมพันธ์ระหว่างสองประเทศให้เกิดผลเป็นรูปธรรมต่อไป
​ไทย-ญี่ปุ่น พร้อมสานต่อความร่วมมือและความสัมพันธ์ระหว่างสองประเทศให้เกิดผลเป็นรูปธรรมต่อไป
วันนี้ (วันที่ 26 พฤศจิกายน 2562) เวลา 15.30 น. ณ ห้องนารี 2 ตึกนารีสโมสร ทําเนียบรัฐบาล นายชิโระ ซะโดะชิมะ (H.E. Mr. Shiro Sadoshima) เอกอัครราชทูตญี่ปุ่นประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เพื่ออําลาในโอกาสพ้นจากหน้าที่ สรุปสาระสําคัญการหารือ ดังนี้
รองนายกรัฐมนตรียินดีที่ความสัมพันธ์ระหว่างไทยกับญี่ปุ่นมีพัฒนาการที่ครอบคลุมในทุกระดับ โดยเฉพาะในระดับประชาชน ซึ่งคนไทยนิยมไปเที่ยวประเทศญี่ปุ่นเป็นอันดับต้น ๆ พร้อมชื่นชมความก้าวหน้าทางด้านนวัตกรรมของญี่ปุ่น ซึ่งเป็นที่ยอมรับในระดับโลก รวมทั้ง ญี่ปุ่นเป็นมิตรประเทศที่สําคัญของไทย รัฐบาลไทยยืนยันที่จะผลักดันความร่วมมือทวิภาคีให้มีพัฒนาการที่ครอบคลุมและเกิดผลเป็นรูปธรรม ในทุกมิติ
เอกอัครราชทูตฯ ขอบคุณรองนายกรัฐมนตรีที่สละเวลาให้เข้าพบแม้จะมีภารกิจมาก ยินดีที่ได้มีโอกาสดํารงตําแหน่งเอกอัครราชทูตฯ เป็นเวลากว่า 4 ปี พร้อมเชื่อมั่นว่า นายคาซูยะ นาชิดะ (Mr. Kazuya Nashida) อธิบดีกรมความร่วมมือระหว่างประเทศ กระทรวงการต่างประเทศ ซึ่งจะมาดํารงตําแหน่งเอกอัครราชทูตญี่ปุ่นประจําประเทศไทยคนใหม่ จะสามารถสานต่อความร่วมมือและความสันพันธ์อันดีระหว่างสองประเทศต่อไป
รัฐบาลไทย-ข่าวทำเนียบรัฐบาล-วธ.เผยแพร่พระอัจฉริยภาพด้านภาษาและวรรณกรรม พระบาทสมเด็จพระปรมินทรมหาภูมิพลอดุลยเดช หนุนคนไทยอนุรักษ์มรดกทางภาษา - วรรณกรรมของชาติไว้
วันอังคารที่ 2 พฤษภาคม 2560
วธ.เผยแพร่พระอัจฉริยภาพด้านภาษาและวรรณกรรม พระบาทสมเด็จพระปรมินทรมหาภูมิพลอดุลยเดช หนุนคนไทยอนุรักษ์มรดกทางภาษา - วรรณกรรมของชาติไว้
วธ.เผยแพร่พระอัจฉริยภาพด้านภาษาและวรรณกรรมพระบาทสมเด็จพระปรมินทรมหาภูมิพลอดุลยเดช หนุนคนไทยอนุรักษ์มรดกทางภาษา - วรรณกรรมของชาติไว้
เมื่อวันที่ 27 เมษายน 2560 ที่โรงละครแห่งชาติ นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เป็นประธานเปิดงานเผยแพร่พระอัจฉริยภาพด้านภาษาและวรรณกรรมของพระบาทสมเด็จพระปรมินทรมหาภูมิพลอดุลยเดช บรมนาถบพิตร และปาฐกถาพิเศษเรื่อง “คุณค่าภาษาไทย”เนื่องในวันภาษาไทยแห่งชาติ พุทธศักราช 2560 โดยมี ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม (วธ.) ผู้บริหารวธ. นักวิชาการ ผู้ทรงคุณวุฒิด้านภาษาไทย ครู อาจารย์ นักเรียนและนักศึกษาเข้าร่วมกว่า 600 คน
รัฐบาลโดยการนําของ พลเอก ประยุทธ์ จันทร์โอชา นายกรัฐมนตรี และวธ.ได้สนองพระราชประสงค์พระบาทสมเด็จพระปรมินทรมหาภูมิพลอดุลยเดชที่ทรงปฏิบัติพระราชกรณียกิจนานัปการ อันเป็นประโยชน์ยิ่งใหญ่ต่อประเทศชาติ ตลอดระยะเวลาที่ทรงครองสิริราชสมบัติกว่า 70 ปี ซึ่งในด้านภาษาทรงเป็นแบบอย่างในการใช้ภาษาไทยและมีพระราชประสงค์ให้คนไทยตระหนักถึงความสําคัญของการใช้ภาษาไทย ซึ่งเห็นได้จากพระราชดํารัสเกี่ยวกับภาษาไทย ในวโรกาสต่างๆ
ทั้งนี้ จึงได้กําหนดนโยบายในการอนุรักษ์ ฟื้นฟู และเผยแพร่มรดกทางวัฒนธรรมด้านภาษาไทยและภาษาถิ่น รวมทั้งการปลูกฝังค่านิยมและสร้างความตระหนักรู้ในคุณค่าของความเป็นไทย ดังนั้น กระทรวงวัฒนธรรม(วธ.) จึงจัดงานครั้งนี้ขึ้น เพื่อเผยแพร่พระอัจฉริยภาพด้านภาษาและวรรณกรรมของพระบาทสมเด็จพระปรมินทร มหาภูมิพลอดุลยเดช และเพื่อน้อมรําลึกในพระมหากรุณาธิคุณหาที่สุดมิได้ที่ทรงแสดงความห่วงใย และพระราชทานแนวคิดต่างๆ เกี่ยวกับการใช้ภาษาไทย รวมทั้งเพื่อเชิดชูและเผยแพร่คุณค่ามรดกวัฒนธรรมของชาติด้านภาษาไทยซึ่งเป็นภาษาประจําชาติ
วธ.คาดหวังว่าการจัดงานครั้งนี้ จะทําให้เด็ก เยาวชนและชาวไทยได้น้อมรําลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ที่ทรงแสดงความห่วงใยและพระราชทานแนวคิดต่างๆ เกี่ยวกับการใช้ภาษาไทย รวมถึงก่อให้เกิดความรู้ความเข้าใจ ความภาคภูมิใจในมรดกทางวัฒนธรรมของชาติด้านภาษาและวรรณกรรมไทยและช่วยกันอนุรักษ์ไว้
ทั้งนี้ สําหรับกิจกรรมภายในงานครั้งนี้ มีการสัมมนาทางวิชาการ โดยมีการอภิปรายหัวข้อ "พระอัจฉริยภาพด้านภาษาและวรรณกรรม" การเสวนาพิเศษเรื่อง "ในหลวงกับภาษาไทย" และการบรรยายพิเศษเกร็ดความรู้เรื่อง "พระมหาชนก" รวมทั้งมีการแสดงหุ่นละครเล็ก เรื่อง "พระมหาชนก" คณะโจหลุยส์ (นาฏยศาลาหุ่นละครเล็ก) และนิทรรศการพระอัจฉริยภาพด้านภาษาและวรรณกรรม นอกจากนี้ มีการจัดแสดงและจําหน่ายหนังสือพระราชนิพนธ์ในพระบาทสมเด็จพระปรมินทรมหาภูมิพลอดุลยเดช อาทิ พระมหาชนก ติโต นายอินทร์ผู้ปิดทองหลังพระ เรื่อง ทองแดง เป็นต้น
---------------------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้การต้อนรับผู้แทนสำนักงานข้าหลวงใหญ่เพื่อสิทธิมนุษยชนแห่งสหประชาชาติ (OHCHR) ประจำภูมิภาคเอเชียตะวันออกเฉียงใต้
วันพฤหัสบดีที่ 19 ตุลาคม 2560
ปลัดกระทรวงยุติธรรม ให้การต้อนรับผู้แทนสํานักงานข้าหลวงใหญ่เพื่อสิทธิมนุษยชนแห่งสหประชาชาติ (OHCHR) ประจําภูมิภาคเอเชียตะวันออกเฉียงใต้
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ให้การต้อนรับ Ms. Cynthia Veliko ผู้แทนสํานักงานข้าหลวงใหญ่เพื่อสิทธิมนุษยชนแห่งสหประชาชาติ (OHCHR) ประจําภูมิภาคเอเชียตะวันออกเฉียงใต้ พร้อมคณะ